**Senario** merupakan sebuah siri filem yang dibintangi oleh Kumpulan Senario. Siri filem ini merupakan antara siri filem paling lama dalam sejarah perfileman Malaysia. Terdapat sepuluh buah filem dalam siri ini. Enam filem telah diterbitkan oleh Grand Brilliance. Senario The Movie (1999), Senario Lagi (2000) dan Lagi-Lagi Senario (2001) merupakan trilogi asal yang diarahkan oleh Aziz M.Osman. Filem Lang Buana (2003) pula merupakan filem arahan pertama Mamat Khalid. Aziz M.Osman kembali semula untuk mengarahkan filem Senario XX (2005) dan Senario Pemburu Emas Yamashita (2006). Empat filem telah diterbitkan oleh Metrowealth Movies Production. Senario The Movie: Episode 1 (2008) dan Senario The Movie Episode 2: Beach Boys (2009) diarahkan oleh Ahmad Idham. Senario Asam Garam diarahkan oleh  Hatta Azad Khan manakala Senario The Movie Ops Pocot diarahkan oleh Ismail Bob Hashim.

Siri filem ini merupakan siri filem dengan kutipan tertinggi sepanjang zaman, dengan empat filem dalam siri ini antara filem tempatan dengan kutipan tertinggi sepanjang zaman. Filem Lagi-Lagi Senario merupakan filem tempatan dengan kutipan tertinggi sepanjang zaman selama sembilan tahun.

Filem
-----

### *Trilogi Asal (Aziz M.Osman)*

#### Senario The Movie

Rencana utama: Senario The Movie
Fail:Aziz M. Osman.jpgAziz M. Osman mengarahkan tiga filem Senario dari 1999 hingga 2001 dan dua filem pada 2005 dan 2006.
Senario The Movie ialah filem komedi dari Malaysia tahun 1999 arahan Aziz M.Osman. Filem ini merupakan filem pertama lakonan kumpulan Senario.

#### Senario Lagi

Rencana utama: Senario Lagi
Senario Lagi ialah sebuah filem komedi dari Malaysia tahun 2000 arahan Aziz M. Osman. Filem ini merupakan lakonan kedua Kumpulan Senario.

#### Lagi-Lagi Senario

Rencana utama: Lagi-Lagi Senario
Lagi-Lagi Senario ialah sebuah filem komedi keluarga arahan Aziz M Osman dan dibintangi oleh Kumpulan Senario, Wardina Safiyyah dan Accapan. Filem ini merupakan sequel kepada dua filem Senario terdahulu iaitu Senario The Movie & Senario Lagi. Filem ini diterbitkan dalam bentuk filem warna.

Filem ini merupakan filem tempatan dengan kutipan tertinggi sepanjang zaman iaitu dengan kutipan RM6.33 juta, mengatasi pemegang rekod terdahulu, Sembilu 2 (RM 6.10 Juta). Rekod ini kekal selama 9 tahun sebelum diatasi oleh filem *Adnan Sempit* pada tahun 2010 (RM 7.66 juta).

### *Mamat Khalid*

#### Lang Buana

Rencana utama: Lang Buana
Fail:MamatKhalid01.jpgLang Buana merupakan filem Senario pertama dan terakhir arahan Mamat Khalid.
Filem Lang Buana yang dibintangi Kumpulan Senario mula ditayangkan pada 4 Disember 2003. Filem ini menggunakan lebih 2,000 pelakon tambahan yang terdiri daripada penduduk tempatan. Teknik CGI (pengimejan berkomputer) dapat dilihat pada tebuan tanah yang berterbangan, orang mati yang bergerak dan kepala terapung-apung dengan membabitkan kos kira-kira RM200,000.

### *Aziz M.Osman (kedua)*

#### Senario XX

Rencana utama: Senario XX
Senario XX ini ialah filem kelima Kumpulan Senario dan telah ditayangkan pada 19 Mei 2005. Filem ini digelar XX kerana filem ini ialah filem ke-20 (XX) terbitan Grand Brilliance Sdn Bhd. "XX" dalam judul filem ini juga merujuk kepada filem XX Ray (1992). Kos pembikinan filem ini ialah RM1.82 juta dan berjaya mendapat kutipan RM2.32 juta.

#### Senario Pemburu Emas Yamashita

Rencana utama: Senario Pemburu Emas Yamashita
Senario Pemburu Emas Yamashita ialah sebuah filem Malaysia tahun 2006 arahan Aziz M.Osman.

### *Prekuel (Ahmad Idham)*

#### Senario The Movie: Episode 1

Rencana utama: Senario The Movie: Episode 1
Senario The Movie: Episode 1 ialah sebuah filem komedi arahan Ahmad Idham yang ditayangkan di pawagam Malaysia Singapura Beruei mulai 1 Oktober 2008. Filem ini mengisahkan cerita anggota Kumpulan Senario sebelum mereka terkenal.

#### Senario The Movie Episode 2: Beach Boys

Rencana utama: Senario The Movie Episode 2: Beach Boys
Senario The Movie Episode 2: Beach Boys ialah sebuah filem komedi arahan Ahmad Idham yang ditayangkan di pawagam Malaysia pada 19 November 2009. Filem yang dibintangi Kumpulan Senario, Marsha, Nik Sayyidah, Maria Farida dan Datuk Jamali Shadat ini meneruskan kesinambungan filem-filem Senario yang mendapat kutipan box-office seperti filem Senario The Movie, Senario Lagi, Lagi-Lagi Senario, Senario XX, Senario Pemburu Emas Yamashita & Senario The Movie - Episod 1.

### Era Baru

#### Senario Asam Garam

Rencana utama: Senario Asam Garam
Senario Asam Garam ialah sebuah filem drama komedi arahan pengarah , Hatta Azad Khan yang ditayangkan di pawagam Malaysia mulai 9 September 2010. Filem yang dibintangi Azlee Jaafar, Mazlan Pet Pet, dan Zaibo ini menunjukkan kehidupan manusia yang saling dengki-mendengki antara satu sama lain.

#### Senario The Movie Ops Pocot

Rencana utama: Senario The Movie Ops Pocot
Senario The Movie Ops Pocot ialah sebuah filem drama komedi arahan pengarah yang mencetuskan fenomena RM 8 juta melalui filem Ngangkung, Ismail `Bob' Hashim yang ditayangkan di pawagam Malaysia mulai 21 Julai 2011. Filem yang dibintangi Kumpulan Senario, Mas Muharni, dan Diana Amir ini menunjukkan kehidupan tiga orang dalam menjalani latihan dalam unit RELA.

Sambutan
--------

| Filem | Tarikh tayangan | Kutipan | Bajet |
| --- | --- | --- | --- |
| *Senario The Movie* | 1999 | RM 5.20 juta | Tidak diketahui |
| *Senario Lagi* | 25 Mei 2000 | RM 4.37 juta | RM 1.50 juta |
| *Lagi-Lagi Senario* | 14 Disember 2001 | RM 6.33 juta | RM 1.58 juta |
| *Lang Buana* | 4 Disember 2003 | RM 1.80 juta | RM 2.20 Juta |
| *Senario XX* | 19 Mei 2005 | RM 2.32 juta | RM 1.82 juta |
| *Senario Pemburu Emas Yamashita* | 18 Mei 2006 | RM 1.00 juta | RM 1.49 juta |
| *Senario The Movie: Episode 1* | 1 Oktober 2008 | RM 4.26 juta | RM 1.65 Juta |
| *Senario The Movie Episode 2: Beach Boys* | 19 November 2009 | RM 3.09 juta | RM 1.70 juta |
| *Senario Asam Garam* | 9 September 2010 | RM 2.47 juta | RM 1.70 juta |
| *Senario The Movie Ops Pocot* | 21 Julai 2011 | RM 1.06 juta | RM 1.50 juta |
| Jumlah |  | **RM 31.90 Juta** | **RM 15.14 Juta** |
|

Anugerah
--------

### Festival Filem Malaysia

| Anugerah | *Senario The Movie* | *Senario Lagi* | *Lagi-Lagi Senario* | *Lang Buana* | *Senario XX* | *Senario Pemburu Emas Yamashita* | *Senario The Movie: Episode 1* | *Senario The Movie Episode 2: Beach Boys* | *Senario Asam Garam* | *Senario The Movie Ops Pocot* |
| --- | --- | --- | --- | --- | --- | --- | --- | --- | --- | --- |
| Pelakon Komedi Terbaik |  | PencalonanYassin Yahya |  |  |  |  |  |  |  |  |
| Pelakon Pembantu Terbaik | Pencalonan Azlee Jaafar | Pencalonan Umie Aida |  |  |  |  |  |  |  |  |
| Poster Terbaik |  |  |  | Menang |  |  |  |  |  |  |
| Anugerah Khas Juri | Menang (Aziz M.Osman) | Menang (Shamsul Khalid Ismail & Aziz M.Osman) | Menang (Ahmad Puad Onah, Nor Aliah Lee & Johari Amat) | Menang (Johari Amat & Lazizah Ahmad) |  |  |  |  |  |  |
| Anugerah GAFIM | Menang (Aziz M.Osman) |  |  |  |  |  |  |  |  |  |
|

Rujukan
-------

1. ↑  Box-office bonanza for local flicks, The Sun, 27 Mei 2010.
2. ↑  Kisah hidup anggota Senario difilemkan! mStar Online
3. 1 2 3 4 5 6 7  "MALAYSIAN BOX OFFICE". FINAS. Dicapai pada 2016-04-15. Cite has empty unknown parameter: `|coauthors=` (bantuan)
4. ↑  "Filem Senario The Movie Episod 1 Berjaya Pecah Rekod". Budiey.com. 19 September 2008. Dicapai pada 2016-04-15. Cite has empty unknown parameter: `|coauthors=` (bantuan)

| * l
* b
* s
Senario |
| --- |
| Ahli | 

|  |  |
| --- | --- |
| Ahli sekarang | 
* Wahid
* Lan Pet Pet
* Azlee
* Hamdan Ramli
* Ilya Buang
* Saiful Apek
* Yassin

 |
| Bekas ahli | 
* Shamsul Ghau Ghau
* Farouk Hussain

 |

 |
| Album | 
* Senario (1997)
* Senario 2 (1998)
* Senario 3 - Seantero (2000)
* Senario 4 (2001)
* Senario Can Mali Can (2001)
* Senario 5 (2005)

 |
| Filem | 

|  |  |
| --- | --- |
| Trilogi Asal (Aziz M.Osman) | 
* Senario The Movie (1999)
* Senario Lagi (2000)
* Lagi-Lagi Senario (2001)

 |
| Mamat Khalid | 
* Lang Buana (2003)

 |
| Aziz M.Osman (2) | 
* Senario XX (2005)
* Senario Pemburu Emas Yamashita (2006)
* Jaga - Jaga Senariounion (2021)

 |
| Prekuel (Ahmad Idham) | 
* Senario The Movie: Episode 1
* Senario The Movie Episode 2: Beach Boys

 |
| Era Baru | 
* Senario Asam Garam (2010)
* Senario The Movie Ops Pocot (2011)

 |

 |
| Rancangan Animasi Televisyen | 
* Senario Toons

 |
| Sitkom Televisyen | 
* Senario

 |
| Kumpulan serpihan | 
* Kumpulan Aku Kaya

 |
| 
* Lihat Juga: *Sinaran Pasport Kegemilangan*

 |